I. Справка „Проверка на Дневник покупки за въведени документи“
НОВО!!! Меню Справки -> Справки ДДС
Проверката с тази справка се извършва като се зарежда файл във формат CSV предоставен от НАП след заявяване чрез електронната услуга „Справка за декларираните продажби от регистрираните по ЗДДС лица за определен данъчен период“.
След избора на файла с бутона „Проверка“ програмата проверява документите, регистрирани в Дневник покупки и визуализира в таблицата тези документи, които не са въведени или са с различна дата или различни суми, като в първата колона от таблицата “Описание разлики“ се извежда описание на несъответствието.

II. Справка „Документи по дати на падеж“
НОВО!!! Меню Справки -> Справки по сметки
Справката е аналогична на справката „Движение по документи“ като се изготвя на база дата на падеж. В случай, че въвеждате дата на падеж при въвеждане на първичните документи например по сметка Доставчици (401) ще можете да виждате падежиращите задължения за периода, без да е необходимо да въвеждате договори. Предлагат се аналогични опции за рекапитулации от бутона „малка стрелка надолу“.

III. Прехвърляне на Дневници за покупки и продажби от файлове за ДДС
Меню Първични документи -> Автоматични операции
При зареждането на тези файлове вече се добавят и „нулевите“ фактури.